"Володиа зегьы дҳаиҳабын, хәҩык ахшара ҳаҟан. Саб 1943 шықәса рзы дыԥсит, сан - 1973 шықәса рзы. Володиа арра дыргеит 1939 рзы, Џьынџьал ҷкәынаки иареи еицын, аҩныҟа ҳхынҳәуеит лассы ҳәа иҩлон. Аибашьра алагара мышкы шагыз ашәҟәы ҳауит, шьҭа снеиуеит, аҭак ҟашәымҵан ҳәа ахьаныз. Уи нахыс иӡбахә ҳмаҳаит. Акыр ҳашьҭалахьеит ихабар, иӡбахә зҳәо ҳәа ак ҳзыԥшаауаз ҳәа, аха акгьы ҳзеилымкааит. Ашәҟәы ҳамоуп Крыҭшәала иҩу, убра иануп хабарда ибжьаӡыз ҳәа. Керчи Белоруссиеи рыбжьара џьа деибашьуан ҳәа агәҩара ҳамоуп. Ус ицыз Џьынџьал ҷкәынагьы дыбжьаӡит. Иара аҭаацәара даламлацызт, хылҵ ҳәа ӡәгьы димамызт", - ҳәа еиҭеиҳәеит Қриа.
Иаҳа инеиҵыху аиҿцәажәара шәазыӡырҩы арадио Sputnik Аԥсны аефир аҿы.
Аџьынџьтәылатә еибашьра Ду аан игаз Аиааира иазку анҵамҭақәа шәрыԥхьар ҟалоит абра>>
Аҳәынҭқарра ахада Аслан Бжьаниа аусԥҟа ҭижьит "Аԥсны Аҳәынҭқарра ауааԥсыра ргәабзиара акоронавирустә инфекциа COVID-19 ацәыхьчаразы хаз игоу уснагӡатәқәак рышьақәыргыларазы" ҳәа. Аԥкрақәа азинмчы роуеит жьҭаара 5 инаркны. Урҭ инарықәыршәаны, ачарақәа рымҩаԥгара аанкылатәхоит.
"Ашықәс нҵәаанӡа 20-25 чара ҳәа ашәҟәы ианҵаны иҳамоуп. Аԥарагьы ԥароуп, аха ачымазара ыҟазар, аҳәынҭқарра ахада иҭижьыз аусԥҟа ажәлар ацныҟәоит ҳәа ауп ишыздыруа, ус ауп ишеилыскаауа. Ажәлар чмазаҩхар, ирыцҳашьатәуп. Ауаа кредитла аԥара ргеит, ачара иазыԥшын, аха иҟауҵои. Ачара ахьыруа ахыбрақәа рҟны 40-45 рҟынӡа ҽнак иҭыҵуа ауаа аус руеит… Ачарақәа рыҿҳәара ԥҵәоуп. Октиабр азы ашәҟы ианыз сентиабр ахь рҽанырҵар рҭаххеит, агәыҭҟьара иҟоу збоит, аҩашагьы ачарақәа ҟарҵо иалагеит", - иҳәеит Ҷедиа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.
Иара убас шәаԥхьар ҟалоит:
Ааигәа Очамчыра иҟаз аизараҟны (Аԥсны ахада дызлахәыз араион актив реизара - аред.) аекономика аминистр Кристина Озган илҳәеит ақыҭақәеи ақалақь аҩныҵаҟеи амҩақәа ирҽеихо ртәы, иара убас амҩа хада шырлашахо. Аиашазы, уахынла амашәырқәа рацәаны иҟалоит Очамчыреи Аҟәеи еимаздо амҩа ахьырлашам иахҟьаны. Хара имгакәа уи арлашара аус шыӡбахо ҳәа агәрагара ҳалҭеит. Ари ашықәс нҵәаанӡа ахьӡара уадаҩхар ҟалап, ҳазҭало ашықәс ҿыц алагамҭазы ҳәа ауп ацәажәарақәа шыҟоу", - иҳәеит Габелаиа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.